张子俊画松（周尚文太仆藏）
案头佳楮不盈尺，上有千丈之长松。非关月落影如许，连蜷欲起双蛟龙。我方隐几当清昼，彷佛徂徕见深秀。空堂飒飒风声寒，满把棱棱霜骨瘦。昔闻张卿人品高，王芾与之称二豪。凤池挥洒出天趣，往往笔底翻波涛。杜陵诗翁去我远，愧此毕弘与韦偃。故园旧种阴巳成，独客燕山岁华晚。
主题：思乡
情感：想家